Însă nu și-a uitat prima dragoste, scrisul în limba română, și după 30 de ani de la ultimul roman apărut în România publica romanul „Supleantul“, o dramă romantică ai cărei eroi principali sunt Zoia Ceaușescu și Petru Popescu. Când am sunat la Petru Popescu în vederea realizării unui interviu, condiția a fost: „Îți trimit cartea mea «Supleantul», iar după ce o citești, stăm de vorbă“.